Loppebiller

Loppebiller (Platypsyllinae) er en liten gruppe av biller som har et uvanlig levevis for biller i og med at de er ektoparasitter på pattedyr.

Utseende 
Små, nokså flate, matte, gjerne rødgule biller med reduserte øyne. Kroppsformen gjør det mulig for dem å gjemme seg i pelsen til vertsdyrene.

Levevis 
Disse billene er parasitter på gnagere og andre små pattedyr, som lever i pelsen til vertsdyret og også i deres bol. Trolig lever de i alle fall delvis av andre parasitter, blant annet midd. Leptinus testaceus lever knyttet til ulike arter mus, og kan av og til finnes på katter som trolig har fått dem fra mus de har fanget. Denne billen er liten (ca. 2 mm), brungul, flat, og helt uten øyne. Beverbillen (Platypsyllus castoris) lever inne i den tette bunnulla til beveren. Den er også uten øyne og med sterkt reduserte antenner. Den nordamerikanske slekten Leptinillus er knyttet til bever og beverekorn. Slekten Silphopsyllus er en parasitt på desmanrotter.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien mycelbiller, Leiodidae Fleming, 1821
 Underfamilien loppebiller, Platypsyllinae Horn, 1880
 Slekten Leptinillus Horn, 1882 - 2 arter
 Slekten Leptinus Müller, 1817 - 9 arter
 Leptinus testaceus Müller, 1817
 Slekten Platypsyllus Ritsema, 1869 - én art:
 Beverbille, Platypsyllus castoris Ritsema, 1869
 Slekten Silphopsyllus Olsufiev, 1923 - én art

Referanser

Kilder 
 Leiodidae i Tree of life

 Silfverberg, H. 1992. Enumeratio Coleopterorum Fennoscandiae, Daniae et Baltiae (liste over Nordens biller). Helsinki.

Eksterne lenker 
 

Biller
Biller formelt beskrevet i 1880
Mycelbiller